CELEX: 62012CA0125
Language: el
Date: 2013-06-13 00:00:00
Title: Υπόθεση C-125/12: Απόφαση του Δικαστηρίου (έκτο τμήμα) της 13ης Ιουνίου 2013 [αίτηση του Juzgado de lo Mercantil n °1 de Granada (Ισπανία) για την έκδοση προδικαστικής αποφάσεως] — Promociones y Construcciones BJ 200 SL (ΦΠΑ — Οδηγία 2006/112/ΕΚ — Άρθρο 199, παράγραφος 1, στοιχείο ζ' — Διαδικασία κηρύξεως σε πτώχευση με αίτηση του οφειλέτη — Υπόχρεος του ΦΠΑ — Υποκείμενος στον ΦΠΑ που είναι αποδέκτης ορισμένων πράξεων — Έννοια του όρου «διαδικασία αναγκαστικής εκποιήσεως» )

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/28
            
         Απόφαση του Δικαστηρίου (έκτο τμήμα) της 13ης Ιουνίου 2013 [αίτηση του Juzgado de lo Mercantil no 1 de Granada (Ισπανία) για την έκδοση προδικαστικής αποφάσεως] — Promociones y Construcciones BJ 200 SL
   (Υπόθεση C-125/12) (1)
   
   (ΦΠΑ - Οδηγία 2006/112/ΕΚ - Άρθρο 199, παράγραφος 1, στοιχείο ζ' - Διαδικασία κηρύξεως σε πτώχευση με αίτηση του οφειλέτη - Υπόχρεος του ΦΠΑ - Υποκείμενος στον ΦΠΑ που είναι αποδέκτης ορισμένων πράξεων - Έννοια του όρου «διαδικασία αναγκαστικής εκποιήσεως»)
   2013/C 225/46
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Mercantil no 1 de Granada
   
      Διάδικοι στην υπόθεση της κύριας δίκης
   
   Promociones y Construcciones BJ 200 SL
   
      Αντικείμενο
   
   Αίτηση προδικαστικής αποφάσεως — Juzgado de lo Mercantil de Granada — Ερμηνεία του άρθρου 199, παράγραφος 1, στοιχείο ζ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Υπόχρεοι του φόρου — Υποκείμενος στον φόρο αποδέκτης ορισμένων πράξεων — Έννοια της φράσεως «παράδοση ακινήτων που πωλούνται από τον οφειλέτη σε διαδικασία αναγκαστικής εκποίησης»
   
      Διατακτικό
   
   Το άρθρο 199, παράγραφος 1, στοιχείο ζ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι στον όρο διαδικασία αναγκαστικής εκποιήσεως εμπίπτει κάθε πώληση ακινήτου στην οποία προβαίνει ο οφειλέτης, όχι μόνο στο πλαίσιο διαδικασίας εκκαθαρίσεως της περιουσίας του αλλά και στο πλαίσιο διαδικασίας αφερεγγυότητας που προηγείται χρονικώς της ως άνω διαδικασίας εκκαθαρίσεως, εφόσον η πώληση αυτή είναι επιβεβλημένη προκειμένου να ικανοποιηθούν οι πιστωτές ή να αποκατασταθεί η οικονομική ή επαγγελματική δραστηριότητα του εν λόγω οφειλέτη.
   
      (1)  ΕΕ C 174 της 16.6.2012.